***ҚР Мәдениет және спорт вице-министрі***

***С.Мұсайбековтің***

***ҚР Парламенті Мәжілісінде сөйлейтін сөзі***

***(11 желтоқсан, 2018 жыл)***

 **Қайырлы күн, құрметті депутаттар!**

Өздеріңіз білетіндей, Қазақстан Республикасының Мәдениет және спорт министрлігі Қазақстан Республикасының кейбір заңнамалық актілеріне дене шынықтыру және спорт мәселелері бойынша өзгерістер мен толықтырулар енгізу жұмыстарын жүргізіп жатыр.

Заң жобасының негізгі мақсаты - қолданыстағы дене шынықтыру және спорт саласындағы заңнаманы жетілдіру.

Бүгін Сіздерге Допингке қатысты қандай шараларды қолға алғанымызды атап өткім келеді.

 Өздеріңіз білетіндей, зертханаларға арналған халықаралық стандарттардың талаптарын сақтамау салдарынан *(жеке тұрған ғимараты және заманауи жабдықтардың болмауы)* Спортшылардың допингке қарсы зертханасының аккредитациясын кері қайтарып алу туралы Бүкіләлемдік допингке қарсы Агенттік шешім қабылдаған болатын.

 Қазіргі кезде, Министрлік Зертхананың аккредитациясын қайта алу бойынша белсенді жұмыстар жүргізіп жатыр. Бүгінде біз ескертулерді жоюға және аккредитацияны қайта алуға бағытталған іс-шараларды іске асыру бойынша Жол картасын әзірледік. Оны жүзеге асыру барысында 1 311 505 507 теңге сомасында 9 дана есебінде жаңа жабдық сатып алынды. Зертханаға жаңа заманауи тәсілдер енгізіліп, халықаралық сарапшылар жұмысқа тартылып жатыр.

 Сонымен қатар, зертхана мамандары ғылыми-зерттеу жұмыстарымен айналысады, мамандар үшін тренингтер өткізіледі.

 Біздің ойымызша, мұндай жауапкершілігі мол жұмыс шетелдегідей жоғары дәрежеде бағалануы тиіс. Яғни, біздің мамандар өздерінің шетелдік әріптестері секілді жалақы алулары тиіс. Әрине, біз ол мүмкіндікті жаңа жылдан бастап қарастырамыз.

 Бұдан басқа, жеке тұрған ғимарат зертхана үшін жалға алынды. Іске қосу және техникалық қызмет көрсету жұмыстары жүргізілуде.

 Дүниежүзілік Допингке қарсы Агенттіктің ескертулерін жою бойынша іс-шараларды өткізгеннен кейін, Министрлік Ұлттық Олимпиада Комитетімен бірлесіп, зертхананы аккредиттеу туралы куәлікті қайтару жөнінде өтініш жасайды.

 2018 жылдың 14 қарашасында Әзірбайжанның Баку қаласында Спортшылардың Допингке қарсы зертханасына Дүниежүзілік Допингке қарсы лабораториясының аккредитациясын алу бойынша кандидаттыққа түсуге рұқсат берілді.

 Ұлттық Допингке қарсы орталық өз жұмысы кезінде қазақстандық спортшылардың 18 000 биосынамасын алған. Спортта тиым салынған дәрілерді қолданған 150 жағдай тіркелді. Өз кезегінде, олар жарыстардан шеттетіліп, допинг дауына ілікпеді. Спортшылар, жаттықтырушылар және спорт дәрігерлеріне арналған допингке қарсы бағдарламаның өзекті сұрақтары бойынша 610 беру семинарлары мен конференциялары өткізілді. Бұл жұмыс тек Ұлттық құрама мүшелерімен ғана емес, сондай-ақ, спорттық резервпен де жүргізіліп жатыр. Допингпен күрес бағдарламасы аясында Дүниежүзілік Допингке қарсы Агенттік жыл сайын спортшылар, жаттықтырушылар мен спорттық дәрігерлерге арналған әдістемелік құрал-жабдықтар шығарады.

 Дүниежүізілік допингке қарсы Агенттік жергілікті допингке қарсы бағдарламаларды дамытуға жыл сайын гранттар бөліп отырады. Біздің мамандар осы жылы 6 халықаралық семинар, симпозиумдар, конференциялар мен білім беру бағдарламарына белсенді түрде қатысқан.

  Жыл сайын Ұлттық допингке қарсы орталық 3000 биосынамаларды жинайды. Жиналған сынамалардың негізінде 2013 жылы 13 спорт түрінен 47 оң сынама, 2014 жылы 17 спорт түрінен 36 оң сынама, 2015 жылы 12 спорт түрінен 32 оң сынама, 2016 жылы 18 спорт түрінен 71 оң сынама анықталған, (2017 жылы 15 спорт түрінен 27 оң сынама анықталған, 2018 жылы 11 ай ішінде 17 спорт түрінен 45 оң сынама анықталған). Қазақстандық спортшылардың сынамалары Германияның Дрезден қаласындағы Допингке қарсы зертханасында тексеріледі.

 Сондай-ақ, допингті пайдалануды түбімен жою жағдайына талдау жасай отырып, заңнамалық деңгейде допингке қарсы іс-шараларды қатаңдату шараларын қолдану қажет деп санаймыз. Яғни барлық тыйым салынған препараттар мен субстанцияларды пайдаланғаны, оны тағайындағаны және таратқаны үшін жауапкершілікті арттыру керек.

 Жоғарыда айтылғандарға орай, қолданыстағы заңнамаға спортшыға допинг тағайындаған тұлғаға қатысты допингке қарсы қағидаларды бұзғаны үшін әкімшілік жауапкершілікті қатаңдату бойынша өзгерістер мен толықтырулар енгізу қажеттігі туындады.

 Сондай-ақ, допинг пайдаланғаны үшін:

- жарыстан шеттету;

- жарыстың жойылған нәтижесі үшін ақшалай ынталандыруды қайтарып алу;

- спортшылар мен бапкерлерге өмір бойғы ай сайынғы материалдық қамсыздандыру төлемінен айыру;

- спорт түрлері бойынша Қазақстан Республикасы құрама командасының мүшелеріне олардың халықаралық спорттық жарыстарда спорттық жарақаттар алуы және мертігуі кезінде өтемақы төлемдерінен айыру;

- спорттық атағынан айыру;

- Олимпиада, Паралимпиада және Сурдлимпиада ойындарының чемпиондары мен жүлдегерлеріне арналған тұрғын үйден айыру;

- спортшыларды, бапкерлерді спорт түрлері бойынша Қазақстан Республикасының құрама және штаттық құрама командаларының құрамынан шығарып тастау көзделеді.

**Назарларыңызға рахмет!**

**Қолдауларыңызды сұраймын!**